Gaertnera

Ti Gaertnera ket ti henero dagiti agsabsabong a mula iti pamilia ti Rubiaceae. Adda dagiti saan a basbassit ngem 85 a sebbangan a naiwarwaras iti ballasiw kadagiti tropiko ti Daan a Lubong manipud iti Aprika aginggana iti Asia.

Dagiti mula iti daytoy a henero ket agdumaduma iti langa ken biolohia. Kaaduan ket rehional nga endemiko, dagiti mula ket limitado iti maysa a heograpiko a lugar ken akikid a naampon kadagiti lokal a kondision. Kaaduan ket agtubo iti nadam-eg a habitat ti bakir.

Dagitoy ket kadawyan a natarikayo a mula nga agraman kadagiti rimpuok dagiti puraw , derosas, wenno nalabbasit a sabong ken purpura-nangist a bungbunga. Adda dagiti sumagmamano a sebbangan a distylous, nga agraman kadagiti mula nga addaan iti maysa wenno dua a morph a sabong. Dagiti sabali ket dioecious, nga agraman kadagiti mula nga addaan iti lalaki wenno babai a sabsabong. Dagiti dioecious a sebbangan ket kadawyanda a mabirukan iti Abagatan a daya nga Asia.

Dagiti sebbangan ket mairaman dagiti sumaganad:

 Gaertnera hirtiflora Verdc.
 Gaertnera longifolia Bojer
 Gaertnera rosea Thwaites ex Benth.
 Gaertnera ternifolia Thwaites
 Gaertnera truncata A.DC
 Gaertnera walkeri Wight

Dagiti nagibasaran

Dagiti akinruar a silpo